**Likumprojekta “Grozījumi Augstskolu likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi Augstskolu likumā” (turpmāk – likumprojekts) mērķis ir ieviest jaunu studiju un studējošo kreditēšanas no kredītiestāžu līdzekļiem ar valsts vārdā sniegto galvojumu modeli, paredzot jaunu studiju un studējošā kredīta veidu - no kredītiestāžu līdzekļiem, kas var būt garantēts no valsts budžeta, vai Eiropas Savienības fondu līdzekļiem, vai starptautisko finanšu institūciju līdzekļiem.  Likumprojekts stāsies spēkā 2020.gada 1.aprīlī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Nepieciešamība izstrādāt likumprojektu izriet no Ministru kabineta 2019. gada 17. jūlija rīkojuma Nr. 382 **“**Par konceptuālo ziņojumu "Par studiju un studējošo kreditēšanas no kredītiestāžu līdzekļiem ar valsts vārdā sniegto galvojumu modeļa maiņu” (turpmāk - rīkojums) (prot. Nr. 33 76. §). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik Augstskolu likuma 79. panta pirmajā daļā ir noteikts, ka studiju kredīts ir aizdevums no valsts budžeta vai kredītiestāžu līdzekļiem ar valsts galvojumu studējošajiem, lai segtu maksu par studijām un studējošo kredīts ir aizdevums no valsts budžeta vai kredītiestāžu līdzekļiem ar valsts galvojumu studējošo sociālo vajadzību nodrošināšanai. Spēkā esošajā Ministru kabineta noteiktajā kārtībā galvojumu valsts vārdā izsniedz Valsts Kase. Ieviešot jauno studējošo kreditēšanas modeli, ir plānots studiju un studējošo aizdevumus no kredītiestāžu finanšu līdzekļiem garantēt ar jaunā finanšu instrumenta – portfeļgarantijas – palīdzību, atsakoties no aizdevumiem no valsts budžeta un Valsts Kases galvojuma un Ministru kabineta noteikumos nosakot, ka no kredītiestāžu līdzekļiem izsniedz aizdevumus, kas ir garantēti ar jaunā finanšu instrumenta – portfeļgarantijas – palīdzību. Likums arī paredz, ka garantijas finansēšanas avots var būt valsts budžets, vai Eiropas Savienības fondu līdzekļi, vai arī starptautisko finanšu institūciju līdzekļi, kā tas ir noteikts Konceptuālā ziņojuma “Par studiju un studējošo kreditēšanas no kredītiestāžu līdzekļiem ar valsts vārdā sniegto galvojumu modeļa maiņu” aprakstā 10. lpp., 13. lpp, 14. lpp., 17. lpp., 27.lpp. u.c. Lai izpildītu rīkojuma 1. punktā noteikto ministrija ir sagatavojusi grozījumus Augstskolu likumā, izsakot 79. pantu jaunā redakcijā, paredzot, ka studiju un studējošā kredītus piešķirs no kredītiestāžu līdzekļiem, kas ir garantēti no valsts budžeta, Eiropas Savienības fondu līdzekļiem vai starptautisko finanšu institūciju līdzekļiem un Augstskolu likuma 79. panta otrā daļa arī tiek izteikta jaunā redakcija, paredzot deleģējumu Ministru kabinetam noteikt kārtību, kādā tiek piešķirti un atmaksāti studiju kredīti un studējošo kredīti no kredītiestāžu līdzekļiem, kas ir garantēti no valsts budžeta, Eiropas Savienības fondu līdzekļiem vai starptautisko finanšu institūciju (Likumprojekta 1. pants).  Likums nosaka vispārējo formulējumu par garantijas piemērošanu galvojuma vietā un par iespējamiem garantijas finansēšanas avotiem, kas ļaus piešķirt gan valsts budžeta līdzekļus, lai ieviestu portfeļgarantiju instrumentu jaunajam studējošo finansēšanas modelim atbilstoši budžeta iespējām, gan piesaistīt starptautisko finansējumu, piemēram, studijām ārvalstīs. Finanšu instrumentus, ar kuriem tas tiks īstenots (tās var būt garantijas, portfeļgarantijas, individuālās garantijas u.c.). noteiks Ministru kabineta noteikumi.  Ministru kabinets līdz 2020.gada 1. aprīlim izdod Augstskolu likuma 79. panta otrajā daļā minētos noteikumus attiecībā uz studiju kredītiem un studējošo kredītiem no kredītiestāžu līdzekļiem, kas ir garantēti no valsts budžeta, Eiropas Savienības fondu līdzekļiem vai starptautisko finanšu institūciju līdzekļiem (Likumprojekta 2. pants).  Likumprojekta ir iekļauta pārejas norma (Likumprojekta 2. pants), lai pēc šī likumprojekta spēkā stāšanās tiktu nodrošināta to aizdevumu no valsts budžeta un aizdevumu no kredītiestāžu līdzekļiem ar valsts galvojumu administrēšana, kuri ir izsniegti uz Ministru kabineta 2001.gada 29.maija noteikumu Nr.220 “Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu”, Ministru kabineta 2001.gada 29.maija noteikumu Nr.219  “Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem” un Ministru kabineta 2001.gada 23.oktobra noteikumu Nr. 445 “Kārtība, kādā no valsts budžeta līdzekļiem tiek piešķirts un atmaksāts studējošo kredīts” pamata, līdz tie tiks atmaksāti, dzēsti vai piedzīti, un, lai šie normatīvie akti nebūtu jāgroza Augstskolu likuma deleģējuma normas grozījumu dēļ, ņemot vērā, ka Augstskolu likuma 79. panta otrajā daļā izdarāmi grozījumi, kas neskar esošo studiju kreditēšanas sistēmu. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Konceptuālais ziņojums "Par studiju un studējošo kreditēšanas no kredītiestāžu līdzekļiem ar valsts vārdā sniegto galvojumu modeļa maiņu" (prot. Nr. 33 76. §) - <https://likumi.lv/ta/id/308338-par-konceptualo-zinojumu-par-studiju-un-studejoso-kreditesanas-no-kreditiestazu-lidzekliem-ar-valsts-varda-sniegto-galvojumu>. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Studējošie, kredītiestādes. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020. gads | | 2021. gads | | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 942 821 | 0 | 3 113 429 | 0 | 3 310 328 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 942 821 | 0 | 3 113 429 |  | 3 310 328 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 544 609 |  | 1 224 358 | 55 691 | 1 758 240 | 347 685 | 746 487 |
| 2.1. valsts pamatbudžets | 544 609 |  | 1 224 358 | 55 691 | 1 758 240 | 347 685 | 746 487 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 2 398 212 | 0 | 1 889 071 | -55 691 - | 1 552 088 | -347 685 | -746 487 |
| 3.1. valsts pamatbudžets | 2 398 212 | 0 | 1 889 071 | -55 691 | 1 552 088 | -347 685 | -746 487 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | x |  | x |  | x |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Informācija par finanšu jautājumiem, t.sk. par izmaksu aprēķiniem, kas skar jaunā studiju un studējošo kreditēšanas modeļa ieviešanu, skatāma tabulā “Studējošo kreditēšanas portfeļgarantijas aprēķini” (anotācijas pielikumā). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaits nemainās. | | | | | | |
| 8. Cita informācija | Attiecīgais papildu finansējums ir atbalstīts Ministru kabineta sēdē un iekļauts likumprojektā «Par valsts budžetu 2020. gadam» un likumprojektā «Par vidēja termiņa budžeta ietvaru 2020., 2021. un 2022.gadam». | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Izdot Augstskolu likuma 79. panta otrajā daļā minētos noteikumus. |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, Valsts izglītības attīstības aģentūra, Studiju un zinātnes administrācija, valsts attīstības finanšu institūcija “Altum”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Izglītības un zinātnes ministre I. Šuplinska

Valsts sekretāra vietnieks –

Sporta departamenta direktors,

valsts sekretāra pienākumu izpildītājs E. Severs

Mazure, 67047940

[nadezda.mazure@izm.gov.lv](mailto:nadezda.mazure@izm.gov.lv)

Laipniece, 67047843

[Diana.laipniece@izm.gov.lv](mailto:Diana.laipniece@izm.gov.lv)